०७९/०८०/ ३६							 मिति : २०७९/०५/२३  

श्री अध्यक्ष ज्यू,
राष्ट्रिय अपाङ्ग महासंघ नेपालका सम्पूर्ण सदस्य संस्थाहरु ।

विषय :  महाधिवेशन तथा वार्षिक साधारण सभाको निमन्त्रणा  ।
उपर्युक्त सम्बन्धमा राष्ट्रिय अपाङ्ग महासंघ नेपालको २०७९ भाद्र २२ को निर्णय अनुसार निम्न मिति, समय र स्थानमा महासंघको ९औँ महाधिवेशन तथा २१औँ वार्षिक साधारण सभा आयोजना हुन गइरहेको सहर्ष जानकारी गराउँदछु । 
उक्त महाधिवेशन तथा साधारण सभामा यहाँको संस्थाबाट महासंघको विधान अनुसार कार्यसमितिमा १००% अपाङ्गता भएका व्यक्तिहरुको संस्थाबाट एक जना महिला (अनिवार्य) सहित २ जना प्रतिनिधि र कार्यसमितिमा ५१% अपाङ्गता भएका व्यक्तिहरु रहेको संस्थाबाट १ जना प्रतिनिधि र कार्यसमितिमा ५१%  भन्दा कम अपाङ्गता भएका व्यक्तिहरु रहेको संस्थाबाट १ जना पर्यवेक्षक छनौट गरी २०७९/६/१० गतेभित्र मात्र सम्बन्धित प्रदेश कार्यालय मार्फत देहायका कुराहरु सुनिश्चित हुने गरि लिखित रुपमा पठाइ महाधिवेशन तथा साधारण सभामा सहभागी हुन सादर निमन्त्रणा गरिन्छ । एक पटक पठाइएको प्रतिनिधिहरुको नामावली संशोधन हुने छैन् । 
साधारण सभा तथा कार्यक्रम 
मिति : २०७९ असोज २७ र २८ गते ।
स्थान : नेपालगञ्ज, बाँके
उद्घाटन समय : २०७९ असोज २७ गते बिहान ९ बजे ।
सभाका प्रस्तावहरु  
१.	महासचिवको वार्षिक प्रगति प्रतिवेदन तथा भावी कार्यक्रम ।
२.	कोषाध्यक्षको आर्थिक प्रगति प्रतिवेदन तथा आगामी वर्षको अनुमानित आय व्यय विवरण ।
३.	लेखा परीक्षकको नियुक्ति  ।
४.	संघीय कार्य समितिको निर्वाचन । 
५.	बिविध
प्रतिनिधि पठाउदा ध्यान पुर्याउने पर्ने  : 
1.	साधारण सभामा भाग लिन आउने सहभागीले यातायातको लागि प्रतिनिधि स्वयंम वा सम्बन्धित संस्थाले नै व्यहोर्नु पर्नेछ ।  
2.	कार्यसमितिमा ५१%  भन्दा कम अपाङ्गता भएका व्यक्तिहरु रहेको संस्थाबाट १ जना मात्र पर्यवेक्षक स्वीकार गरिनेछ ।
3.	प्रतिनिधि छनौट गर्दा सम्बन्धित सस्थाको निर्णय प्रतिलिपि, प्रतिनिधिहरुको नाम सहित  लेटरप्याडमा निवेदन  र प्रतिनिधिको लागि तोकिएको फारम तोकिएको समयभित्र अनिवार्य भरी पठाउनु पर्नेछ ।  
4.	प्रतिनिधिको नामावाली प्राप्त भइसकेपछी महासंघको वेवसाइट मार्फत सार्वजनिकरण गरिनेछ । त्यसपछी नामावली थपघट र संशोधन हुने छैन । 
5.	२०७९ असोज १० भित्र प्रतिनिधि तथा पर्यवेक्षकको नाम प्राप्त नभएका सदस्य संस्थाहरुलाई सभामा सहभागी गराउन महासंघ बाध्य हुने छैन । 

....................
 (राजु बस्नेत) 
 महासचिव